OpenLLM-France/wikimedia huggingface dataset:
# Regne de Dassa

El regne de Dassa (o Idassa) fou un estat històric ioruba situat a la moderna república de Benín. Estava situat a uns 45 km al sud-oest del regne de Sabe i a uns 60 km al nord-oest del regne de Ketu. La capital era la moderna Dassa-Zoumé. Es coneix una llista de 26 reis de Dassa sent el primer Jagou Olofin, que hauria vingut des del país Egba. La successió era curiosa, ja que a la mort del rei el succeïen els seus fills per torn incloent les dones, i acabats tots, el fill del primer (excloent els fills de les reines dones); els 26 reis (incloent dues dones) corresponen a 9 generacions pel que es calcula que el regne fou fundat vers el 1700.

## Història

La història és molt poc coneguda, però se sap que al segle xviii hi havia pressió de l'Imperi d'Oyo, sota un anomenat Adjinakou que seria un general imperial (doncs cap Alaafin portava aquest nom) i podria ser una deformació d'Ajanaku que vol dir "Elefant". Durant la primera meitat del segle xix hi va haver atacs dels fongs del regne de Dahomey, sota el seu rei Gezo ("Gbalangbe" o "Zedoko") i els habitants del regne es van haver de retirar a les zones muntanyoses on van fundar la moderna ciutat de Dassa-Zoumé. John Duncan, un escocès que va participar en l'expedició del Níger del 1841, va passar per les muntanyes de Dassa el 1846 venint d'Abomey, i explica que les seves poblacions estaven situades en llocs escollits per a la defensa; anomena al poble "anagoos" i diu que eren hàbils en treballar el ferro i que posseïen un verí molt fort amb el que impregnaven les seves fletxes, el que els havia permès de resistir els atacs exteriors.

## Reis

* Jagu Olofin
* Sis reis
* Origi
* Araye
* Okemou
* Oyoubo
* Agou
* Osoy
* Araka
* Ayaba
* Kinyoun
* Nana
* Ojo
* Egba Kotan I
* Sokoti
* Arisi
* Amoro ?-1889
* Ajikin Zomaw I 1889 - ?
* Abisi Oyo ?-1941
* Awo Alagi 1941-1942
* Bernardin Zomaw II 1942-?
* Egba Kotan II 2002-

## Referències

* Kingdoms of the Yoruba, per Robert Sydney Smith
# Red Hat

Red Hat és una de les companyies de programari més conegudes d'entre les que venen distribucions basades en nucli Linux i també és el nom d'una distribució GNU/Linux.
Red Hat és famós a tot el món pels seus esforços destinats a promoure el programari lliure. No només treballen en el desenvolupament de les distribucions més populars de GNU/Linux, sinó també en la comercialització de diferents productes i serveis pasats en programari lliure. Així mateix, tenen una gran infraestructura amb més de 8000 empleats a 28 llocs del món.
Desenvolupadors de Red Hat han desenvolupat múltiples paquets de programari lliure, els quals han beneficiat tota la comunitat. Algunes d'aquestes contribucions ha estat la creació d'un sistema d'empaquetament de programari (RPM i diverses utilitats d'administració i configuració d'equips, com sndconfig o mouseconfig).
Algunes de les distribucions basades en RedHat són Mandriva i Yellow Dog Linux.

## Història

Red Hat Software Inc. va ser fundada el 1994 per i Marc Ewing. L'agost de 1999 Red Hat va sortir a borsa i les seves accions van tenir el vuitè guany del primer dia més gran de tota la història de Wall Street. Quatre anys més tard, el valor de les accions de Red Hat és entorn d'una centèsima part del màxim valor que arribarà a aconseguir abans de la crisi dels puntcom. Tot i així, els seus inicis exitosos en el mercat dels valors van servir perquè Red Hat fos portada a diaris i revistes no directament relacionats amb temes informàtics. En tot cas, sembla que Red Hat ha aconseguit superar els problemes d'altres companyies del món del negoci entorn del programari lliure i va anunciar números negres per primera vegada l'últim quart de l'any 2002.
Un altre dels fets històrics més importants de Red Hat va ser l'adquisició el novembre de 1999 de Cygnus Solutions, una empresa creada una dècada abans i que havia demostrat que mitjançant programari lliure es podia fer negoci.
El setembre de 2003, Red Hat va decidir concentrar els seus esforços de desenvolupament a la versió corporativa de la seva distribució i va delegar la versió comú a Fedora Core, un projecte lliure independent de Red Hat.
El 29 d'octubre de 2018 Red Hat va ser adquirida per IBM per un import de 34 mil milions de dolars, pagant 190$ per acció, el que va representar un augment de més del 60% respecte al darrer curs estimat de l'acció, que era de 116,67$.

## Referències

* ↑ Pozzi, Sandor «IBM adquiere Red Hat para competir con Amazon y Microsoft» (en castellà). El País [Nova York], 29-10-2018 [Consulta: 29 octubre 2018].

## Vegeu també

* Fedora, la distribució més nova de Redhat

## Enllaços externs

* Web oficial de RedHat
# Red Hand Defenders

Els Red Hand Defenders (RDH en català, Defensors de la Mà Roja) són un grup paramilitar lleialista nord-irlandès aparegut el 1998. El seu origen és incert. Podrien ser sigui un testaferro de la Loyalist Volunteer Force i de l'Ulster Defence Association, o bé un grup format de dissidents oposats a l'Acord de Divendres Sant d'aquestes dues organitzacions. Els Orange Volunteers estarien, tal vegada, constituïts per les mateixes persones que els RDH. L'organització es troba a la Llista d'Organitzacions Terroristes Estrangeres del Departament d'Estat dels EUA, i també a la llista d'organitzacions considerades com terroristes pel govern del Canadà i pel govern del Regne Unit i fins al 2009 també es trobava a la de la Unió Europea. però ja no hi apareix el 2010.

## Notes i referències

* ↑ CAIN. «Abstracts on Organisations». Arxivat de l'original el 2010-12-06. [Consulta: 15 agost 2010].
* ↑ https://web.archive.org/web/20090513211402/http://www.state.gov/s/ct/rls/other/des/123086.htm
* ↑ http://www.canlii.org/fr/ca/legis/regl/dors-2001-360/derniere/dors-2001-360.html
* ↑ http://security.homeoffice.gov.uk/legislation/current-legislation/terrorism-act-2000/proscribed-groups
* ↑ PDFhttp://eur-lex.europa.eu/LexUriServ/LexUriServ.do?uri=OJ:L:2009:023:0025:0029:FR:PDF
* ↑ http://eur-lex.europa.eu/LexUriServ/LexUriServ.do?uri=OJ:L:2010:178:0001:01:FR:HTML
# Regió de la Mar Negra Oriental (estadística)

La regió de la Mar Negra Oriental (TR9) és una de les 12 regions estadístiques de Turquia.

## Subregions i províncies

* Subregió de Trebisonda (TR90)
** Província de Trebisonda (TR901)
** Província d'Ordu (TR902)
** Província de Giresun (TR903)
** Província de Rize (TR904)
** Província d'Artvin (TR905)
** Província de Gümüşhane (TR906)

## Referències

* ↑ «Turkey. Administrative Division. NUTS structure». Norsk Senter for Forskningsdata.
* ↑ «Statistical regions level 2 in Turkey as of 18th July 2016». Eurostat, 18-07-2016.
* ↑ «Statistical regions in the European Union and partner countries. NUTS and statistical regions 2021». Eurostat.
* ↑ «METADATA. Statistical Regions for Candidate countries and EFTA countries, by country.». Eurostat.

## Vegeu també

* Regions estadístiques NUTS de Turquia

## Enllaços externs

* Institut d'Estadística de Turquia
* NUTS - Nomenclatura d'unitats territorials per a estadístiques
# Regina Hall

Regina Hall (12 de desembre de 1970, Washington DC) és una actriu estatunidenca.

## Trajectòria

Va començar la seva carrera a Nova York amb un paper a Loving. També va aparèixer a la sèrie NYPD Blue de la Fox, i a pel·lícules independents com Too Tired to Die i Tears of a Clown.
Es va fer famosa amb el paper de Brenda Meeks a la comèdia Scary Movie, i els papers que interpreta a les pel·lícules solen ser molt diferents de la seva edat real.
Va estar a la seqüela de Scary Movie 2 el 2001, a Scary Movie 3 el 2003 i a Scary Movie 4 el 2006. El seu primer paper va ser el 1997 a la pel·lícula dramàtica The Best Man, de Malcom D. Lee.
El 2001 va interpretar el personatge de Coretta Lipp a la sèrie Ally McBeal.

## Filmografia
### Cinema

| Any | Títol | Paper |
| 1999 | The Best Man | Candace "Candy" Sparks |
| 2000 | Love & Basketball | Lena Wright |
| 2000 | Scary Movie | Brenda Meeks |
| 2001 | Scary Movie 2 | Brenda Meeks |
| 2002 | The Other Brother | Vicki |
| 2002 | Paid in Full | Keisha |
| 2003 | Malibu's Most Wanted | Shondra |
| 2003 | Scary Movie 3 | Brenda Meeks |
| 2005 | King's Ransom | Peaches Clarke |
| 2005 | The Honeymooners | Trixie Norton |
| 2005 | Six Months Later | Keri |
| 2006 | Scary Movie 4 | Brenda Meeks |
| 2006 | Danika | Evelyn |
| 2006 | The Elder Son | Susan |
| 2006 | Last Holiday | Jackie |
| 2008 | First Sunday | Omunique |
| 2008 | Superhero Movie | Mrs. Xavier |
| 2009 | Law Abiding Citizen | Kelly Rice |
| 2010 | Death at a Funeral | Michelle Barnes |
| 2011 | Mardi Gras: Spring Break | Ann Marie |
| 2012 | Think Like a Man | Candace Hall |
| 2013 | The Best Man Holiday | Candace "Candy" Sparks-Murch |
| 2014 | About Last Night | Joan Derrickson |
| 2014 | Think Like a Man Too | Candace Hall |
| 2015 | With This Ring | Trista Miller |
| 2015 | People Places Things | Diane |
| 2015 | Vacation | Nancy Peterson |
| 2016 | Barbershop: The Next Cut | Angie |
| 2016 | When the Bough Breaks | Laura Taylor |
| 2017 | Girls Trip | Ryan |
| 2017 | Naked | Megan Swope |
| 2018 | The Hate U Give | Lisa Carter |
| 2018 | Support the Girls | Lisa Conroy |
| 2019 | Shaft | Maya Babanikos |
| 2019 | Little | Jordan Sanders |
| 2022 | Master | Gail Bishop |

### Televisió

| Any | Títol | Paper | Notes |
| 1992 | Loving | Desconocido | Episodi: "13 August 1992" |
| 1997 | New York Undercover | Tammy | Episodi: "No Place Like Hell" |
| 2000 | Disappearing Acts | Portia | Pel·lícula de televisió |
| 2000 | NYPD Blue | Sharice Warner | Episodi: "Little Abner" |
| 2001–2002 | Ally McBeal | Corretta Lipp | 25 episodis; Nominada — NAACP Image Awards |
| 2010–2011 | Law & Order: LA | Deputy D.A. Evelyn Price | 7 episodis |
| 2013 | Second Generation Wayans | Regina | 4 episodis |
| 2014 | Married | Roxanne | 2 episodis |
| 2015 | With This Ring | Trista Miller | Pel·lícula de televisió |
| 2016 | Grandfathered | Catherine Sanders | Paper recurrent |
| 2016 | Black-ish | Vivian | Episodis: "Black Nanny" i "Super Rich Kids" |
| 2017 | Crushed | Celia | Pel·lícula de televisió |
# Quintin Hogg (mercader)

Quintin Hogg (14 de febrer de 1845 - 17 de gener de 1903) era un filòntrop anglès que va fundar la institució que avui en dia és la Universitat de Westminster. Quentin Hogg va ser el setè fill de Sir James Weir Hogg (1790-1876). Va néixer i va viure a Londres. Fou educat a l'Eton College. Tenia unes conviccions religioses molt fortes. També fou voluntari del rifle. Hogg era un esportista i fou un dels pioners de l'Association Football. Va jugar als Wanderers F.C., amb qui va guanyar la Copa. També va jugar a la selecció d'Escòcia.
Es va dedicar al comerç internacional, sobretot de matèries primeres com el te i el sucre. Treballà per la modernització de la producció del sucre a Demerara (colònia britànica d'Amèrica del Sud, ara anomenada Guyana). A allà va practicar el cricket.
Havent fet una fortuna, es relacionà amb el moviment filantròpic cristià. A la Londres Dickensiana, treballà per la reforma de l'educació: el 1864 fundà l'Escola Ragged. També llogà a preus baixos habitacions per escolars. El 1882, fundà el Young Men's Christian Institute, que es passà a dir Regent Street Polytechnick. Aquest esdevingué el London Polytechnic, que es convertí en la Universitat de Westminster. Avui en dia aquesta és la institució d'educació per adults més important de Londres i està situada a Regent Street.
També fou Regidor del Primer Consell del Comtat de Londres, lloc des del qual va fomentar la fundació de més escoles.
Es casà amb Alice Anna Graham, filla de William Graham, el 1871 i van tenir dos fills i dues filles. El seu fill gran va ser Douglas Hogg, primer Vescompte Hailsham, pare de Quintn Hogg. Va morir el 1903.
A més a més de la Universitat, Quintin Hogg també és commemorat per una illa del Carib, l'Illa Hogg a la Guyana, un club esportiu (Quintin Rugby Football Club). Té una estàtua i una placa a la casa on va viure.

## Enllaços externs

* Lloc web de l'obituari de Quintin Hogg (anglès)
* Història de Regent Street Polytechnic Arxivat 2008-12-02 a Wayback Machine. (anglès)
# Quintin Demps

Quintin Landom Demps (29 de juny de 1985 a San Antonio, Texas) és un jugador de futbol americà estatunidenc, jugador dels Philadelphia Eagles de la NFL en la posició de saguer. El 2008 va fer el Draft de la NFL. Abans havia jugat a la universitat a Texas - El Paso.

## Referències

* ↑ «Biografia als Philadelphia Eagles». Arxivat de l'original el 2009-01-22. [Consulta: 19 desembre 2008].
# Quintin Laing

Quintin Laing (Harris, Saskatchewan, 8 de juny de 1979) és un jugador d'hoquei sobre gel canadenc que juga a l'equip estatunidenc dels Washington Capitals, de la Lliga Nacional d'Hoquei. Laing va fer el seu debut a la NHL a la temporada 2003-04 amb els Chicago Blackhawks. Fou un dels jugadors més apreciats de la temporada 2007-08. A l'octubre del 2008 va anar a jugar al Washington Capitals com a capità.

## Referències

* ↑ «Japers' Rink: 2007-08 Rink Wrap: Quintin Laing», May 19, 2008.
* ↑ «Washington Capitals - Features: Laing is Caps' Masterton Nominee - 03/13/2008». Arxivat de l'original el May 17, 2008. [Consulta: May 23, 2008].

## Enllaços externs

* Carrera de Quintin Laing a la Database d'hoquei (anglès)
# Ranunculàcies

Les ranunculàcies (Ranunculaceae) són una família de plantes amb flor. Viuen principalment a les regions fredes i temperades de l'hemisferi nord.
El sistema filogenètic APG II situa aquesta família en l'ordre de les Ranunculales, dins el clade eudicots. Les ranunculàcies tenen de 50 a 65 gèneres amb al voltant d'unes 1.500 a 2.500 espècies. Algunes classificacions antigues incloïen el gènere Paeonia dins la família Ranunculaceae però ara es consideren dins la família Paeoniaceae.

## Paleobotànica

L'any 2011 es va descobrir a la Xina (província de Liaoning) un fòssil, datat de 125 milions d'anys enrere, molt ben conservat d'una ranunculàcia que es va anomenar Leefructus minor. Aquesta planta ja estava ben desenvolupada i demostraria que la radiació de les plantes eudicots va començar de 10 a 15 milions d'anys abans del que es considerava. Fa 125 milions d'anys encara no hi havia abelles i la pol·linització d'aquestes lantes hauria d'anar a càrrec d'altres insectes com dípters i coleòpters.

## Gèneres

| Aconitum - Actaea - Adonis - Anemone - anemone Anemonella - Anemonopsis Aquilegia - Archiclematis Asteropyrum Barneoudia Beesia Calathodes Callianthemum Caltha - Ceratocephala Cimicifuga Clematis - Vidalba Clematopsis Consolida - Coptis - Delphinium - Dichocarpum Enemion Eranthis - Glaucidium - Hamadryas Helleborus - el·lèbor | Hepatica - Herba fetgera Hydrastis - Isopyrum Knowltonia Komaroffia Krapfia Kumlienia Laccopetalum Leptopyrum Megaleranthis Metanomone Miyakea Myosurus - Naravelia Nigella - Oreithales Paraquilegia Paroxygraphis Pulsatilla - Ranunculus - Ranuncle Semiaquilegia Souliea Thalictrum - Trautvetteria - Trollius - Urophysa Xanthorhiza - |

## Vegeu també

* Trollius altaicus.

## Referències

* ↑ «Paleobotànica», Science Daily, 31 de març de 2011

## Enllaços externs

* Ranunculaceae Arxivat 2007-01-03 a Wayback Machine. in L. Watson and M.J. Dallwitz (1992 onwards). The families of flowering plants Arxivat 2007-01-03 a Wayback Machine..
* Flora of North America: Ranunculaceae
* Flora of China: Ranunculaceae
* links at CSDL, Texas Arxivat 2006-04-18 a Wayback Machine.
# Rasclet cama-roig

El rasclet cama-roig (Rallina fasciata) és una espècie d'ocell de la família dels ràl·lids (Rallidae) que habita bosocs de ribera i plantacions d'arròs de Myanmar, Tailàndia, sud del Vietnam, Malaia, Sumatra, Borneo i les Filipines.

## Referències

* ↑ Rasclet cama-roig a CERCATERM Rev. 29/01/2012
# Resolució 1675 del Consell de Seguretat de les Nacions Unides

La Resolució 1675 del Consell de Seguretat de les Nacions Unides, adoptada per unanimitat el 28 d'abril de 2006 després de reafirmar totes les resolucions anteriors del Sàhara Occidental, en particular la Resolució 1495 (2003) Resolució 1541 (2004) i Resolució 1634 (2005) el consell va ampliar el mandat de la Missió de Nacions Unides pel Referèndum al Sàhara Occidental (MINURSO) per dos mesos fins al 31 d'octubre de 2006.

## Resolució
### Observacions

El Consell de Seguretat va reafirmar la necessitat d'una solució duradora i mútua per al problema del Sàhara Occidental que proporcionaria l'autodeterminació de la població del territori. Tant el Marroc com el Front Polisario i els estats regionals van ser convidats a cooperar amb les Nacions Unides per posar fi a l'impasse polític i arribar a una solució a la disputa de llarg termini.

### Actes

Es va demanar a totes les parts que respectessin els acords militars aconseguits amb la MINURSO pel que fa a un alto el foc. Es va demanar als Estats membres que consideressin contribuir a mesures de foment de la confiança per facilitar un major contacte personal, com ara visites familiars. El mandat de la MINURSO es va ampliar i el secretari general Kofi Annan fou instruït a informar sobre la situació al Sàhara Occidental. A més, també va rebre instruccions per assegurar un major compliment de la política de tolerància zero en l'explotació sexual entre el personal de la MINURSO.

## Vegeu també

* Zona Lliure
* Estatut polític del Sàhara Occidental
* República Àrab Sahrauí Democràtica
* Mur marroquí
* Llista de resolucions del Consell de Seguretat de les Nacions Unides 1601 a la 1700 (2005 – 2006)

## Referències

* ↑ «Security Council extends Western Sahara mission until 31 October 2006». United Nations, 28-04-2006.
* ↑ Europa Publications Limited. The Middle East and North Africa. 53rd. Europa Publications, 2006, p. 818. ISBN 978-1-85743-390-6.

## Enllaços externs

* PDF Text de la Resolució a UN.org
# Resolució 166 del Consell de Seguretat de les Nacions Unides

La Resolució 166 del Consell de Seguretat de les Nacions Unides, aprovada el 25 d'octubre de 1961, després d'examinar l'aplicació de la República Popular de Mongòlia per a ser membre de les Nacions Unides, el Consell va recomanar a l'Assemblea general que la República Popular de Mongòlia fos admesa.
En la votació nou votaren a favor i els Estats Units es van abstenir. La República de la Xina no hi va participar.

## Vegeu també

* Llista de Resolucions del Consell de Seguretat de les Nacions Unides 101 a 200 (1943 - 1976)

## Referències

* PDF Text de la Resolució a UN.org
# Rhapsody of the Seas

Rhapsody of the Seas és un creuer de la classe Vision operat per Royal Caribbean International. Els serveis inclouen un spa de servei complet, dues piscines, sis bars, una paret d'escalada i diversos restaurants.

## Història

Després de sis anys de navegació des de Galveston, a Texas, Rhapsody of the Seas es va reposicionar en un viatge mundial a la tardor del 2007, viatjant pel Pacífic Sud a Austràlia, on va romandre durant dos mesos, abans de traslladar-se a Àsia, operant des de Singapur, Hong Kong, Xangai i Busan a Corea del Sud. L'estiu de 2008, Rhapsody of the Seas va operar des de Seattle, Washington, i va navegar fins a Alaska abans de tornar a Sydney i Austràlia l'hivern de 2008/2009. Després de tornar a Seattle a la primavera de 2009, Royal Caribbean va anunciar que Rhapsody of the Seas repetiria les temporades d'Austràlia i Alaska almenys fins a l'abril del 2012. Va anar per última vegada a Austràlia l'hivern del 2015, tornant a Europa navegant des de Roma l'abril de 2015. Durant l'hivern del 2016 va navegar de São Paulo a Brasil. Estava previst que l'estiu del 2016 i 2017 tingués la base a Itàlia i el Mediterrani oriental.

## Incidents

* El 24 de març de 1998, el passatger Amy Lynn Bradley, de 23 anys, va desaparèixer sense deixar rastre a bord quan el vaixell estava a punt d'atracar a Curaçao, Antilles. Les investigacions policials van descartar la possibilitat que caigués per la borda i s'hagués ofegat o que desaparegués voluntàriament, però no fou localitzat.
* El dia d'Any Nou de 2010, un passatger de 15 anys va ser violat per un membre de la tripulació. S'havia marejat durant el creuer i descansava sol en una cabina quan va entrar un home que portava uniforme de cambrer.
* El 25 d'abril de 2016, Rhapsody of the Seas va rebre l'impacte d'una onada que va trencar les finestres de sis cabines de passatgers i va inundar parcialment altres camarots de la coberta 2-3. El vaixell va continuar en el seu creuer de 10 dies des de Venècia.
* El 19 de setembre de 2016, una tempesta va trencar una dotzena de finestres. No va haver-hi lesions denunciades i el viatge a Grècia va seguir.

## Referències

* ↑ Ltd, Cruise Republic. «Rhapsody of the Seas says goodbye to Australia». Arxivat de l'original el 2017-08-05. [Consulta: 20 setembre 2017].
* ↑ «Amy Bradley, 23». People, 23-09-2016 [Consulta: 16 març 2017].
* ↑ Passmore, Daryl «Death, assaults, lawlessness ... the dark side of the cruise industry». heraldsun.com.au, 01-01-2014.
* ↑ «Wave Damages Rhapsody of the Seas». Cruise Law News.
* ↑ «Rhapsody Of The Seas Damaged Again During Storm». Cruise Law News.
# Rhapsody in Bogota

Rhapsody in Bogota és un curtmetratge gairebé íntegrament de només música i imatges, realitzat pel colombià-espanyol José María Arzuaga l'any de 1963 com a homenatge a la capital colombiana, Bogotà, i a George Gershwin, prenent com a base les composicions Rhapsody in Blue i An american in Paris d'aquest compositor estatunidenc.
Fou guardonat amb el premi perla del cantàbric al millor curtmetratge de parla hispana al Festival Internacional de Cinema de Sant Sebastià de 1963.

## Argument

Rodat entre 1962 i 1963, el film succeeix en un temps cíclic durant el qual es presenta un dia de la vida quotidiana urbana de Bogotà i dels seus habitants en els començaments dels anys 60 del passat segle, des d'una alba fins un altre començar el dia, amalgamant les imatges amb la musicalització.

## Música

El suport musical fa part fonamental d'aquest film, pel fet que fa contrapunt a les imatges amb les seves síncopes.

## Restauració

La fundació patrimoni fílmic colombià s'ha encarregat de recuperar-la i preservar-la, atès que només existien còpies amb esvaïment del color original, per això van realitzar perquisicions en productores d'Espanya i Colòmbia i es va realitzar una restauració unint les parts conservades dels rotllos disponibles, adaptant-la també al sistema Dolby.

## Referències

* 1 2 3 4 Rito Alberto Torres Moya. «Pormenores de un gran cortometraje». Arxivat de l'original el 4 de març de 2016. [Consulta: 9 abril 2012].
* ↑ Festival Internacional de cine de Donostia-San Sebastián. «Premios 11 edición. 1963». Arxivat de l'original el 3 de maig de 2012.

## Enllaços externs

* Rhapsody in Bogota a Youtube
# Riu Peneu

En la mitologia grega, Peneu (grec antic: Πηνειός, llatí: Peneus) fou una divinitat fluvial, fill d'Ocèan i Tetis. A Grècia hi ha dos rius amb aquest nom:
* El riu Peneu de Tessàlia, que neix a les muntanyes del Pindos, recorre tota la plana Tessàlia i desemboca a la Vall de Tempe, a l'antiga Grècia era el riu que s'associava amb la divinitat fluvial.
* El riu Peneu del Peloponès, que neix a les muntanyes de l'Erimant, recorre la frontera entre l'Èlida i Acaia i desemboca davant l'illa de Zacint, a l'antiga Grècia era el riu que s'associava amb el cinquè treball d'Hèrcules, de fer net els estables del rei Augies.
# Resolució 2420 del Consell de Seguretat de les Nacions Unides

La Resolució 2420 del Consell de Seguretat de les Nacions Unides fou adoptada per unanimitat l'11 de juny de 2018. Recordant les resolucions 2292 (2016) i 2357 (2017) sobre la situació a Líbia, el Consell ha acordat ampliar les mesures d'aplicació de l'embargament d'armes a Líbia durant un any més, i autoritzar als estats membres a inspeccionar en alta mar als vaixells sospitosos de violar l'embargament.

## Referències

* ↑ Unanimously Adopting Resolution 2420 (2018), Security Council Extends Authorization to Inspect Vessels Suspected of Violating Libya Arms Embargo, un.org, 11 de juny de 2018
* ↑ UN renews measures designed to implement Libyan arms embargo Arxivat 2018-07-06 a Wayback Machine., Michael O'Kane

## Vegeu també

* Llista de resolucions del Consell de Seguretat de les Nacions Unides 2401 a la 2500 (2018 -)

## Enllaços externs

* PDF Text de la Resolució a UN.org